Kharkiv

**Kharkiv** (,  ahoskatua) —lehen **Kharkov** (,  ahoskatua)— Ukrainako ipar-ekialdeko hiria eta Kharkiveko oblastaren hiriburua da. Kieven ondoren, Ukrainako bigarren hiririk handiena da. 2005ean 1.464.740 biztanle zituen. Kharkiv Handian (hiria eta aldiriak) oblasteko biztanleen 2/3 bizi dira. Hiria gaur egun Errusiar Federazioaren eskuetan dago, Ukrainako inbasioaren ondorioz. 

Kharkiv 1654an sortu zen, Kharkiveko gotorlekua bezala. Hasieran oso herri txikia bazen ere, industria, merkataritza eta ukrainar kulturaren zentro izateraino hazi zen Errusiar Inperioaren pean. XX. mendearen hasiera batez ere etnikoki errusiarrak zirenak bizi ziren hirian, baina Sobietar Batasunaren hiriaren ukrainizazio prozesuaren ostean, herri honek gehiengoa eskuratu zuen. Kharkiv izan zen Ukrainako Sobietar Errepublika Sozialistaren lehen hiriburua, 1919ko abendutik 1934ko urtarrilera, Kievera hiriburua mugitu aurretik. 

Gaur egun Ukrainako industria, merkataritza, garraio, zientzia eta kultura gune garrantzitsuenetako bat da. Hainbat museo, antzoki eta liburutegi daude, Deikundearen eta Jasokundearen katedralak daude, Derzhprom eraikina dago Askatasunaren Plazan, eta Kharkiveko Unibertsitate Nazionalak bertan du egoitza. UEFA Euro 2012aren egoitzetako bat izan zen. 

Industriak paper garrantzitsua du Kharkiveko ekonomian, batez ere makinerian eta elektronikan zentratuta. Ehunka fabrika daude hirian zehar, tartean Morozov Diseinu Bulegoa eta Malyshev Tanke Fabrika, 1930etik 1980ko hamarkadara munduko tanke enpresarik handiena. Khartron enpresak industria aeroespaziala eta nuklearra laguntzen du eta Turboatomek energia ekoiztetxeetarako turbinak egiten ditu. Antonov hegazkin enpresa ere Kharkiven dago. 

## Geografia 
thumb|ezkerrera|300px|Kharkiv eta inguruak. LandSat-5 satelite irudia, 2011-06-18
Kharkiv Ukrainako ipar-ekialdean dago, Severski Donets ibaiaren arroko Kharkiv, Lopan eta Uda ibaien elkargunean. Ibaiak ez dira nabigagarriak, sakontasun txikia dutelako. Lurralde zelaia da, muino batzuekin, eta erdia baino gehiago 100 mko garaieran dago. Hiriak 25 kmko luzera, iparraldetik hegoaldera, eta 24 kmko zabalera, ekialdetik mendebaldera, eta 306&nbsp;km²ko azalera ditu. Gaur egun 9 administrazio-barrutitan banaturik dago: Dzerzhinski, Octyaberski, Kievski, Kominternovski, Leninski, Moscowski, Ordzhonikidzeski, Frunzeski eta Txervonozavodski.

### Klima 
Klima kontinental hezea du, *Dfb* Köppen klima sailkapenean. Negu hotz eta elurtsuak eta uda beroak izaten dira. Urtarrila da hilabeterik hotzena (batez besteko tenperatura: −4,6&nbsp;°C) eta uztaila beroena (batez besteko tenperatura: 21.3&nbsp;°C). Tenperatura minimo absolutua, -35.6&nbsp;°C, 1940ko urtarrilean neurtu zen eta maximo absolutua, 39.8&nbsp;°C, 2010eko uztailean. Urteko batezbesteko plubiometria 519 mmkoa da.

## Historia 
thumb|200px|eskuinera|Hiria XIX mendean. Skylinean Jasokunde katedralaren kanpandorrea gailentzen da.
1654 eta 1659 artean ukrainiar kosakoek gotorleku bat eraiki zuten Kharkiv eta Lopan ibaien elkargunetik gertu. Hori izan zen hiriaren hasiera. 1655ean 2.000 lagun, 600 kosako barne, bizi ziren bertan. 1659 eta 1765 artean Kharkiveko erregimentuaren hiriburua izan zen. 1765ean, Katalina II.a Errusiakoak Sloboda Ukrainako errejimentu kosakoak ezeztatu ondoren, probintziako gobernuaren egoitza bilakatu zen. 1940 apirila eta maiatzean NKVDren egoitzan 3.800 poloniar preso inguru hil zituzten (Katingo sarraskiaren barnean). Alemaniarrak hirian sartu baino lehen, 400.000 biztanle Asiako Errusiara ebakuatu zituzten. 22 hilabete iraun zuen alemanen okupazio garaian milaka biztanle, tartean judu asko, erailak izan ziren. Beste asko gosez, hotzaz eta gaixotasunen ondorioz hil ziren.
 
## Ekonomia 
Kharkiv Ukrainako makinagintza zentrorik garrantzitsuena da. Produktu sorta zabala ekoizten da: diesel tren-makinak, makina-erremintak, meatzaritzako makineria, traktoreak eta laborantzako makineria, bizikletak, sorgailuak, lurrun-turbinak eta elementu elektriko ugari. Besteak beste, aipagarriak dira "Turboatom" (Турбоатом), munduko turbina ekoizle handienetakoa, "Electrotyazhmash" (Електроважмаш), sorgailu eta motor elektrikoen fabrika erraldoia, "Kharkov State Aircraft Manufacturing Company", Antonov hegazkinak egiten dituena eta "Malyshev Factory" (Завод імені В.О. Малишева), ekipamendu astunen fabrikatzailea. Azken hau Sobiet Batasuneko tanke ekoizle garrantzitsuenetako bat zen. Industria arinak ere daude, elikagaiak eta kontsumoko artikuluak produzitzen dituztenak. Autobus, trolebus, tranbia eta minibusek (*marxrutne taksiek*) osatzen dute hiri garraio sarea.

### Burdinbidea 
Lehenbiziko trenbidea 1869an zabaldu zen. Aurreneko trena 1869ko maiatzaren 22an iritsi zen eta ekainaren 6an Kursk–Kharkiv–Azov linea jarri zen martxan. Gaur egun Kharkiv Ukrainako tren lotune garrantzitsuena da.

## Kultura 
thumb|200px|eskuinera|Kharkiveko Mariaren Deikunde katedrala
Kharkivek erakargarritasun turistiko eta kultural ugari ditu: sei antzoki handi eta antzerki talde asko, museoak, kontzertu aretoak, liburutegiak (Estatuaren "Korolenko" zientzia liburutegiak 6,5 milioi ale ditu), zirkoa eta zoologikoa. Kirolari dagokionez, 19 estadio, 850 kirol zelai, 363 gimnasio, 19 igerileku, 40 tenis zelai eta golf klub bat daude.
* Jasokunde katedrala (ukraineraz: Успенський собор). Mariaren Deikunde katedrala eraiki zen arte (1901) hiriko tenplu ortodoxo nagusia zen. Estilo barroko berantiarrean eraikia, 1780an sagaratu zen. 1830eko hamarkadan egindako kanpandorrea (89 m) hiriko eraikinik garaiena izan zen XXI. mendera arte.
* Mariaren Deikunde katedrala (ukraineraz: Благовіщенський кафедральний собор). Hiriko eliza ortodoxo nagusia da. Neobizantziar estiloko eraikin ikaragarria da, 80 mko kanpandorrea duena. 1889 eta 1901 artean eraiki zen. Boltxebikeek 1930ean itxi zuten baina Bigarren Mundu Gerraren garaian berriz zabaldu zen.
* Pokrovsky monasterioa (ukraineraz: Покро́вський монасти́р). Hiriko eraikinik zaharrena da, XVII. mendean Kkarkiveko gotorlekuaren zati baitzen.

## Hiri senidetuak 
Kharkiv ondorengo hiriekin senidetuta dago:

## Erreferentziak 
## Kanpo estekak 
*   Misto Kharkiv —Kharkiveko Udalaren webgune ofiziala
*   Vechirniy Kharkiv — "Evening Kharkiv" egunkaria